**Ministru kabineta noteikumu projekta „** **Valsts vides dienesta lēmumu par atļauju ievest atkritumus reģenerācijai un lēmumu par atkritumu ievešanas aizliegumu pieņemšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „ Valsts vides dienesta lēmumu par atļauju ievest atkritumus reģenerācijai un lēmumu par atkritumu ievešanas aizliegumu pieņemšanas kārtība” (turpmāk – noteikumu projekts) ir sagatavots saskaņā ar Atkritumu apsaimniekošanas likuma (turpmāk – Likums) 42.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 42.panta trešā daļa paredz, ka atkritumus reģenerācijai vai sadedzināšanai, ja sadedzināšana klasificējama kā atkritumu reģenerācija, ir atļauts ievest tikai tādā gadījumā, ja valsts teritorijā darbojas atkritumu reģenerācijas iekārtas, kurām ir atbilstoša jauda un kuru īpašnieks ir saņēmis atļauju attiecīgo atkritumu reģenerācijai, un atkritumu ievešanas rezultātā netiek apdraudēta atkritumu apsaimniekošanas valsts plāna vai reģionālajos plānos noteiktā Latvijas teritorijā radīto atkritumu apstrāde un reģenerācija. Savukārt Likuma 42.panta ceturtā daļa nosaka to, ka Valsts vides dienests (turpmāk – VVD) pieņem lēmumu par atkritumu ievešanas aizliegumu, ja konstatē, ka netiek ievēroti šā panta trešās daļas nosacījumi. VVD pirms attiecīgo atkritumu ievešanas izvērtē atkritumu sadedzināšanas iekārtas jaudu un plānoto sadedzināmo atkritumu apjomu un veidu, ņemot vērā informāciju par to valsts teritorijā radīto sadzīves atkritumu daudzumu, kuri ir piemēroti sadedzināšanai attiecīgajās sadedzināšanas iekārtās atbilstoši šo iekārtu darbībai izsniegtajai A vai B kategorijas piesārņojošās darbības atļaujai. VVD pilda Eiropas Parlamenta un Padomes 2006.gada 14.jūnija regulai (EK) Nr.1013/2006 par atkritumu sūtījumiem (turpmāk – regula Nr.1013/2006) minētos kompetentās iestādes un korespondenta pienākumus un izsniedz apstiprinājumu vai piekrišanu atkritumu pārrobežu pārvadājumiem (sk.tabulu):Tabula. Informācija par Valsts vides dienesta izsniegtajām atļaujām un pieņemtajiem lēmumiem par atteikumu atkritumu ievešanai Latvijā

|  |  |  |
| --- | --- | --- |
| Gads | Atkritumu pārrobežu sūtījumu saskaņotie paziņojumi/izsniegtās atļaujas atkritumu ievešanai Latvijā | Pieņemtie lēmumi par atteikumu atkritumu ievešanai Latvijā , kas minēti Regulas (EK) Nr. 1013/2006 3.panta 1.punktā |
| 2013 | 23 | 2 |
| 2014 | 24 | 2 |
| 2015 | 21 | 0 |

*Datu avots: Valsts vides dienests*Šobrīd normatīvajos aktos nav noteikta kārtība, kādā Valsts vides dienests pieņem lēmumu par atļauju ievest atkritumus reģenerācijai un lēmumu par atkritumu ievešanas aizliegumu. Noteikumu projekts attiecas uz regulas Nr.1013/2006 3.panta 1.punktā minēto atkritumu sūtījumiem. Noteikumu projekts, pamatojoties uz Likuma 42.panta trešajā un ceturtajā daļā minētās informācijas izvērtējumu, nosaka to, ka Valsts vides dienests pieņem lēmumu par atļauju ievest atkritumus reģenerācijai un izsniedz piekrišanu atbilstoši regulas Nr.1013/2006 9.pantam, pamatojoties uz regulas Nr.1013/2006 4.pantā minētājā paziņojumā sniegto informāciju un tā atbilstību Atkritumu apsaimniekošanas likuma 42.panta trešajai un ceturtajai daļai, ja atkritumi tiek sūtīti reģenerācijai iekārtās, kuru darbībai atbilstoši normatīvajiem aktiem par piesārņojumu ir izsniegta atļauja A vai B kategorijas piesārņojošas darbības veikšanai, kurā ir norādīta atbilstoša atkritumu reģenerācijas darbība saskaņā ar normatīvajiem aktiem par atkritumu reģenerācijas un apglabāšanas veidiem. Noteikumu projekts paredz, ka VVD pieņem lēmumu par atļauju ievest atkritumus reģenerācijai vai pieņem lēmumu par atteikumu ievest atkritumus reģenerācijai regulas Nr.1013/2006 9.pantā noteiktajā termiņā. Vides aizsardzības un reģionālās attīstības ministrija (turpmāk – VARAM), sagatavojot noteikumu projektu, ir izvērtējusi, vai noteikumu projektā nav iekļaujamas citas normas, kas noteiktu lēmuma pieņemšanas kārtību (nedublējot Regulā Nr.1013/2006 noteikto), lai noteikumu projektā ietvertais regulējums būtu skaidrs un pilnīgs, piemēram, kāda persona iesniedz iesniegumu, kas ir lēmuma adresāts, prasības papildus informācijas pieprasīšanai atbilstoši Regulas Nr.1013/2006 4.panta 3.punktam utt. Pamatojoties uz veikto izvērtējumu, VARAM secināja, ka Regulas Nr.1013/2006 prasības ir pietiekami detālas, Regulā Nr.1013/2006 ir noteiktas konkrētas prasības ar atkritumu sūtījumu norisi saistīto lēmumu pieņemšanai un saturam, kā arī noteikti iemesli negatīva administratīvā lēmuma pieņemšanai, kā arī noteikts papildus iesniedzamās informācijas apjoms, kuru kompetentās iestādes var pieprasīt, tāpēc noteikumu projektā nebūtu nepieciešams iekļaut citas normas. VARAM arī ir izvērtējusi iespēju noteikumu projektā ietverto regulējumu iekļaut kādos jau spēkā esošos attiecīgās jomas Ministru kabineta noteikumos, lai izvairītos no tā, ka vienas jomas regulējums ir sadrumstalots pa vairākiem Ministru kabineta noteikumiem. Veiktā izvērtējuma rezultātā VARAM secināja, pašreiz nav iespējams noteikumu projektā ietverto regulējumu iekļaut kādos jau spēkā esošos Ministru kabineta noteikumos atkritumu apsaimniekošanas jomā. |
| 3. | Projekta izstrādē iesaistītās institūcijas | VARAM, VVD |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atkritumu reģenerācijas iekārtu operatori. Atkritumu apsaimniekošanas komersanti, kuri ieved Latvijā atkritumus reģenerācijai. Atkritumu radītāji.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ieviest jaunas administratīvās procedūras. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums |  Projekts šo jomu neskar |
| 4. |  Cita informācija |  Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nepieciešams izdarīt grozījumus Likumā, nosakot kārtību, kādā var apstrīdēt un pārsūdzēt VVD pieņemtos lēmumus par atļauju ievest atkritumus reģenerācijai vai par atteikumu izsniegt minēto atļauju. Minētos grozījumus ir paredzēts iekļaut likumprojektā “Grozījumi Atkritumu apsaimniekošanas likumā” (VSS-78), kurš tika izsludināts Valsts sekretāru sanāksmē 2016.gada 28.janvārī.  |
| 2. | Atbildīgā institūcija | VARAM |
| 3. | Cita informācija | Nav.  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību |  Regula Nr.1013/2006 (*OV L 190, 12.7.2006., 1. lpp.*) |
| 2. | Citas starptautiskās saistības | Bāzeles Konvencija par kontroli pār kaitīgo atkritumu robežšķērsojošo transportēšanu un to aizvākšanu |
| 3. | Cita informācija | Nav. |

|  |
| --- |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula Nr.1013/2006 (*OV L 190, 12.7.2006., 1. lpp.*) |
| A | B | C | D |
| 3.panta 1.punkts | 2.punkts | Atbilst pilnībā | Netiek noteiktas stingrākas prasības. |
| 4.pants | 3.punkts | Atbilst pilnībā | Netiek noteiktas stingrākas prasības. |
| 9.panta 1.punkts | 3.punkts | Atbilst pilnībā | Netiek noteiktas stingrākas prasības. |

|  |  |
| --- | --- |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Ar noteikumu projektu transponējamās tiesību normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Līguma par Eiropas Savienības darbību 288. pants nosaka, ka regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs. |

|  |
| --- |
|  2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Bāzeles Konvencija par kontroli pār kaitīgo atkritumu robežšķērsojošo transportēšanu un to aizvākšanu (pieņemta 1989.gada 22.martā, stājās spēkā 1992.gada 18.jūlijā |
| 9.pants | 3.punkts | Saistības izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Atkritumu apsaimniekošanas likuma 42.panta pirmā daļa nosaka, ka bīstamo atkritumu eksportēšana reģenerācijai vai apglabāšanai uz valstīm, kas pievienojušās 1989.gada 22.marta Bāzeles Konvencija par kontroli pār kaitīgo atkritumu robežšķērsojošo transportēšanu un to aizvākšanu, ir atļauta, ievērojot minētajā konvencijā noteikto procedūru. 1989.gada 22.marta Bāzeles Konvencija par kontroli pār kaitīgo atkritumu robežšķērsojošo transportēšanu un to aizvākšanu ir ietvertas Regulā Nr.1013/2006.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts VARAM tīmekļa vietnē ([www.varam.gov.lv](http://www.varam.gov.lv)) publiskai sabiedriskai apspriešanai no 2016.gada 19.februāra līdz 2016.gada 4.martam. Minētajā laika posmā notika arī konsultācijas ar VVD.  |
| 2. | Sabiedrības līdzdalība projekta izstrādē | Tika saņemti komentāri no VVD. Citu sabiedrības mērķgrupu komentāri nav saņemti.  |
| 3. | Sabiedrības līdzdalības rezultāti | Saņemtie VVD komentāri ir iestrādāti noteikumu projektā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu valsts pārvaldes institūciju izveidi. Noteikumu projekts neparedz esošo valsts pārvaldes institūciju likvidāciju vai reorganizāciju. |
| 3. | Cita informācija | Nav. |

*Anotācijas III sadaļa – projekts šīs jomas neskar*

Vides aizsardzības un

reģionālās attīstības ministrs K.Gerhards

Vīza:

Valsts sekretārs R.Muciņš

03.05.2016. 10:00

1295

I.Donina

67026515; ilze.donina@varam.gov.lv